2)

Lisätään 7 kohdan jälkeen (komission asetus (EY) N:o 1793/2003) seuraava: ”8. 32007 R 1234: neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1), sellaisena kuin se on muutettuna: — 32009 R 0491: neuvoston asetus (EY) N:o 491/2009, annettu 25 päivänä toukokuuta 2009 (EUVL L 154, 17.6.2009, s. 1). Tätä sopimusta sovellettaessa asetuksen säännöksiä koskevat seuraavat mukautukset: a) Ainoastaan seuraavia asetuksen säännöksiä sovelletaan: 1 artiklan 1 kohdan 1 alakohta, ks. liitteessä I oleva XII osa, 2 artiklan 1 kohta, ks. liitteessä III oleva IIIa osa, 113 d artikla, ks. liite XIb, 118 a–118 c artikla, 118 e–118 zb artikla, 120 a–120 g artikla, 185 c artiklan 1 ja 2 kohta, ja 185 d artikla. Säännöksiä sovelletaan mukautuksin, jotka ovat johdettavissa sopimuksen säädösosan säännöksistä, sopimuksen pöytäkirjan 47 johdannossa olevista horisontaalisista mukautuksista ja sopimuksen pöytäkirjan 47 lisäyksessä I olevista erityisistä mukautuksista. b) EFTA-valtioiden edustajat osallistuvat täysimääräisesti asetuksen 195 artiklassa tarkoitettujen komiteoiden työskentelyyn ja käsittelevät sopimuksessa tarkoitettujen säännösten soveltamisalaan kuuluvia kysymyksiä, mutta heillä ei ole äänioikeutta. 9. 32009 R 0436: komission asetus (EY) N:o 436/2009, annettu 26 päivänä toukokuuta 2009, neuvoston asetuksen (EY) N:o 479/2008 soveltamista koskevista yksityiskohtaisista säännöistä viinitilarekisterin, markkinoiden seurantaan liittyvien pakollisten ilmoitusten ja tiedonkeruun, tuotteiden kuljetuksen mukana seuraavien asiakirjojen sekä viinialalla pidettävien rekisterien osalta (EUVL L 128, 27.5.2009, s. 15). Tätä sopimusta sovellettaessa asetuksen säännöksiä koskevat seuraavat mukautukset: a) Ainoastaan seuraavia asetuksen säännöksiä sovelletaan: 21 artiklan 1 kohdan a alakohdan iii alakohta, b alakohta ja c alakohta, 22–26 artikla, 27 artiklan 3 kohta, 28 ja 29 artikla, 31 artiklan 1–5 kohta, 32–35 artikla, 47 artikla, 48 artiklan 1 kohta, ja 49 artikla. Säännöksiä sovelletaan mukautuksin, jotka ovat johdettavissa sopimuksen säädösosan säännöksistä, sopimuksen pöytäkirjan 47 johdannossa olevista horisontaalisista mukautuksista ja sopimuksen pöytäkirjan 47 lisäyksessä I olevista erityisistä mukautuksista. b) 34 artiklan 1 kohdan kolmannessa kappaleessa muotoilu ”Kun kyse on yhteisön sisäisistä kuljetuksista, ilmoitus on tehtävä asetuksen (EY) N:o 555/2008 mukaisesti” korvataan seuraavalla muotoilulla ”Ilmoitus on tehtävä sopimuksen pöytäkirjassa 47 olevan lisäyksen 2 mukaisesti”. 10. 32009 R 0606: komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1). 11. 32009 R 0607: komission asetus (EY) N:o 607/2009, annettu 14 päivänä heinäkuuta 2009, neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta (EUVL L 193, 24.7.2009, s. 60).”